GiliGold/VAD_KnessetCorpus huggingface dataset:
משה גפני: מי נמצא פה ממשרד התחבורה כדי להסביר את תקנות התעבורה?
לנה גרשקוביץ: לנה גרשקוביץ, כלכלנית אגף הרכב.
לנה גרשקוביץ: אבקש להעלות שני נושאים.
לנה גרשקוביץ: נושא אחד זה אישור רטרואקטיבי של אישור ועדת הכספים מתאריך 5 לינואר 2011.
לנה גרשקוביץ: בגלל טעות סופר אישור תיקון התקנות אז לא פורסם.
לנה גרשקוביץ: אנחנו מבקשים לאשר את זה רטרואקטיבית מה-1.1.2011 ועד ל-31 לדצמבר 2012, אז אנחנו עדכנו את קבוצות המחיר לפי עדכון מדד המחירים של שנת 2011.
לנה גרשקוביץ: זה נושא אחד.
לנה גרשקוביץ: והנושא השני הוא עדכון גבולות קבוצות המחיר ל-2013, החל מהתאריך 1.1.2013.
משה גפני: האמת היא שאני לא כל כך מבין.
משה גפני: אני גם התפלאתי.
משה גפני: אתם לא פרסתם.
משה גפני: אנחנו אישרנו את זה לפני - - -
לנה גרשקוביץ: נכון, זה אושר ב-5 לינואר 2011.
לנה גרשקוביץ: הענף פועל שנתיים לפי - - -
משה גפני: בואי נעשה סדר, בגלל שגם ועדת הכספים גם הותקפה בעיתונים, אז אני רוצה לא להישאר עם הדבר הזה.
משה גפני: אנחנו אישרנו את זה – מתי?
לנה גרשקוביץ: ב-5 לינואר 2011.
משה גפני: ב-5 לינואר 2011.
משה גפני: אנחנו הוצאנו את האישור באותו יום שאישרנו את זה - - -
לנה גרשקוביץ: רטרואקטיבית מה-1.1.
משה גפני: - - מתי שאתם פניתם.
משה גפני: ואתם לא פרסמתם את זה ברשומות.
משה גפני: מה עשיתם במשך כל השנתיים האלה ולמה לא פרסמתם?
משה גפני: מה ההסבר?
לנה גרשקוביץ: אין הסבר.
לנה גרשקוביץ: זאת אומרת, קרתה טעות, בגלל זה זה לא פורסם.
לנה גרשקוביץ: זה לא נשלח לפרסום.
משה גפני: אז מה עשיתם?
לנה גרשקוביץ: מה שעשינו, עבדנו לפי זה.
לנה גרשקוביץ: בגלל זה אנחנו מבקשים לאשר לנו - - -
לנה גרשקוביץ: לפי האישור של העדכון.
משה גפני: אפילו שהוא לא פורסם?
לנה גרשקוביץ: נכון.
לנה גרשקוביץ: בגלל זה אנחנו מבקשים לאשר את זה רטרואקטיבית מה-1.1.2011 ועד ה-31 לדצמבר 2012.
ציון פיניאן: ומה קורה בסיטואציה שאנחנו לא מאשרים?
משה גפני: אנחנו יכולים לאשר את זה רטרואקטיבית?
קריאה: זה כבר אושר.
ציון פיניאן: האמת שזה אושר.
קריאה: שיפרסמו.
משה גפני: טוב, תיכף נראה מה אנחנו עושים.
משה גפני: מה עוד את מבקשת?
לנה גרשקוביץ: מה שאני מבקשת זה לעדכן את גבולות קבוצות המחיר בשיעור של 2.7%, גם, רטרואקטיבית מה-1.1.2013.
משה גפני: עוד פעם, אני פשוט הסתכלתי על הטבלה.
לנה גרשקוביץ: אני מבקשת לעדכן את גבולות קבוצות המחיר רטרואקטיבית מה-1.1.2013, עשרה ימים, בשיעור של 2.7%.
משה גפני: את זה אפשר?
לנה גרשקוביץ: כן, זה מה שנעשה לפני שנתיים.
שכיב מוראד שנאן: בעצם, מה קרה בסיפור הזה?
שכיב מוראד שנאן: אני שמעתי על זה כל כך הרבה דברים ברדיו, ולא הצלחתי להבין מה היה פה.
לנה גרשקוביץ: אין לנו איזשהו מנגנון עדכון אוטומטי של קבוצות מחיר.
לנה גרשקוביץ: זאת אומרת אנחנו מעדכנים את זה לפי הצורך.
לנה גרשקוביץ: אם אנחנו רואים או צופים שתהיה עליית מחירים, כדי שהאזרח לא יפגע וכדי לשמור על גבולות ריאליים של קבוצות המחיר, אנחנו מעדכנים את זה סמוך למועד עליית המחירים.
לנה גרשקוביץ: בשנה שעברה לא היתה עליית מחירים, למרות שהיתה עלייה במדד, ויכול להיות שהסיבה היא ועדת זליכה שהיתה אז.
לנה גרשקוביץ: בשנת 2012 אנחנו לא שינינו את קבוצות המחיר.
לנה גרשקוביץ: כאן אנחנו צפינו עלייה ואנחנו רוצים, כמו שאמרתי, לשמור על טובתו של האזרח.
לנה גרשקוביץ: גם שלא ייווצר מצב שבו רכב שהיום מוגדר כקבוצה 2, בגלל עליית המחיר יוגדר כקבוצה 3 וישלם אגרה שהיא יותר גבוהה ממה שהוא אמור לשלם.
לנה גרשקוביץ: אז אנחנו מעדכנים את גבולות קבוצות המחיר ככה שאותו רכב יישאר באותה קבוצת מחיר.
משה גפני: יש מישהו שרוצה להתייחס מהאורחים?
משה גפני: את מי אתם מייצגים?
יעקב אנוך: כבודו, אני יקי אנוך.
משה גפני: יקי אנוך, יושב-ראש איגוד יבואני הרכב, שכיב.
יעקב אנוך: נשיא האיגוד.
יעקב אנוך: אני רוצה קודם כל להלל ולשבח את הוועדה, את היושב-ראש, את מנהל הוועדה על ההיענות המהירה כשנתגלתה הבעיה, על ההיענות המהירה לפתור את הבעיה.
יעקב אנוך: ואכן בזכותכם הבעיה נפתרה, גם אם זה שלושה ימים לפני היום.
יעקב אנוך: זו בהחלט תרומה חשובה לסדר גודל של 11,000 אזרחים שחיכו לקבל את המכוניות שלהם, ולא יכלו, לצערנו, לקבל.
יעקב אנוך: נבצר מאתנו למסור בגלל שיצאה הוראה של משרד התחבורה לא לעשות רישוי, ולמעשה הם הורידו את המתג במחשב.
יעקב אנוך: לא יכולנו לעשות רישוי, הם שולטים על המתג.
יעקב אנוך: מה שאני חושב, שקודם כל צריכה להיות רציפות, ואנחנו רואים גם את הדוגמה הקודמת של פרסום או לא פרסום ברשומות.
יעקב אנוך: צריכה להיות רציפות, וכל עוד אין תקנה חדשה או אישור להעלאה, המצב הקודם צריך להימשך.
יעקב אנוך: ואם זה בכוח הוועדה לגרום את זה שתהיה רציפות, אז אני מבקש לגרום לרציפות ושלא נצטרך לעבור את הסאגה הזאת בשנה הבאה ובעוד שנתיים או בעוד X שנים הבאות עלינו לטובה.
יעקב אנוך: זו תהיה תרומה אדירה לעניין.
יעקב אנוך: אני רוצה להבין את הפסיכולוגיה של הציבור.
יעקב אנוך: הציבור לעיתים מזמין מכוניות כבר באוקטובר, נובמבר ודצמבר בשביל להיות בטוח שהוא יקבל אותם ב-1 לינואר, כי ב-1 לינואר - - -
שכיב מוראד שנאן: - - - רכבים שאנשים היום מקבלים בנובמבר לעומת הרכב לפני?
יעקב אנוך: יש כאלה, ודאי.
יעקב אנוך: אני אומר, ה-1 לינואר הוא תאריך משמעותי מבחינת שווי רכב משומש.
יעקב אנוך: במועד המכירה, כשהוא הולך למכור, אם כתוב שהרכב הוא 2013 או 2012, יש הבדל משמעותי בכמה אלפי שקלים, ולאזרח זה מאוד חשוב.
יעקב אנוך: ולכן אזרחים רבים שואפים לקבל את האוטו החדש שהזמינו החל מה-1 לינואר.
יעקב אנוך: זה גורם לצבר הזמנות שצריך לספק אותן החל מה-1 לינואר.
יעקב אנוך: כמובן, במידה מסוימת על חשבון דצמבר, כי אם בממוצע מוסרים 20,000 מכוניות בחודש, בדצמבר נמסרו כ-11,000.
יעקב אנוך: היתר ביקשו לעבור לינואר ולקבל כבר את המועד החדש.
יעקב אנוך: זאת אומרת, נוצר לחץ של סדר גודל של 12,000-11,000 לקוחות שכבר חיכו למכוניות שלהם ב-1 לינואר.
יעקב אנוך: האנשים האלה, אזרחים שמצפים לשירות, וזכאים לשירות ומשלמים מס אדיר ברכישת הרכב, שהוא באמת אדיר, מגיע להם לקבל בזמן את מה שהשלטון צריך לתת להם.
יעקב אנוך: זה שזה לא אוטומטי או ידני – אז מחר, חס וחלילה, מישהו יכול היות לא בעבודה או כן בעבודה, ואנחנו פתאום תלויים באיזשהו משהו שהוא לא הגיוני.
יעקב אנוך: ולכן אני מבקש את הרציפות הזאת, על מנת שלא נצטרך להתמודד עם בעיות.
יעקב אנוך: לגופו של עניין, אין לנו בעיה – לאף אחד, אני חושב לא צריכה להיות בעיה – עם ההעלאה הזאת, היא לא משמעותית בכלום.
יעקב אנוך: היא לא מעלה לאף אחד שום דבר בכלום.
יעקב אנוך: היא פשוט שומרת על רמת מחירים מסוימת בשביל לא לקפח אנשים מחד.
יעקב אנוך: מאידך, שינוי האגרות המשמעותי שמשרד התחבורה עושה הוא בכלל באפריל.
יעקב אנוך: אז למעשה, מהיום עד אפריל אין לזה כמעט משמעות.
יעקב אנוך: זה אופי הדברים.
יעקב אנוך: ואין לנו התנגדות, כמובן, אנחנו נשמח.
יעקב אנוך: ואני רוצה עוד פעם, למרות שכבר אמרתי, להודות לוועדה, ליושב-ראש הוועדה ולמנהל הוועדה על הדרך שלקחתם את זה ובפעולה מהירה ניסיתם לפתור, ופתרתם, לשביעות רצון כולם.
שמעון סודאי: שמעון סודאי, יושב-ראש איגוד קציני הבטיחות.
משה גפני: מה זה יושב-ראש קציני בטיחות?
שמעון סודאי: איגוד קציני בטיחות התעבורה.
שמעון סודאי: קודם כל, אני מצטרף לדבריו של יקי.
שמעון סודאי: אני גם מברך את הוועדה שניאותה להגיע תוך פרק זמן קצר.
שמעון סודאי: אבל אני רוצה רק לסבר את האוזן לגבי הדברים שאמר יקי.
שמעון סודאי: אנחנו דנים היום על רכבים חדשים שיקבלו אגרת רישוי עם מחיר לפי הקבוצות החדשות.
שמעון סודאי: מה שקרה לגבי הרציפות – הרי עד עכשיו האזרחים שהיו להם את המכוניות קיבלו אגרות רישוי לפי התעריף הישן.
שמעון סודאי: וכאן היה צריך מישהו להחליט שהדבר הזה לא יקרה, שלא יחכו כל כך הרבה זמן עד שימסרו את המכוניות.
שמעון סודאי: מה שיקרה מהיום, ברגע שישחררו את המכוניות יצטרכו פה באיגוד יבואני הרכב כל אותם יבואני רכב לעבוד מסביב לשעון למסור את המכוניות כדי להספיק את המסירה של מכוניות בזמן.
משה גפני: אגב, מתי מוסרים כבר מכוניות?
יעקב אנוך: כבר מוסרים.
יעקב אנוך: זאת אומרת, שעתיים אחרי שסוכם התחילה מסירה.
שמעון סודאי: אז באיזשהו מקום, לגבי הסיפור של הרצף של הדברים, אני חושב שבמידה ודבר כזה קורה ומחר בבוקר יש מישהו ששכח או לא עשה, צריך להמשיך לתת מכוניות במחיר שנקבע לפני כן, ולא לעכב 11,000 אזרחים שמשלמים ממיטב כספם על רכב שכור, על רכב שנגנב והם בלי תחבורה.
שמעון סודאי: לא צריכים לפרט בכל הנושא הזה.
משה גפני: אני רוצה להגיד לחברי הוועדה מה עברתי עם הסיפור הזה.
משה גפני: קודם כל אני בקואליציה, אז – בוודאי בערב בחירות – אני לא עושה ישיבות שאין עליהן אישור, מעבר לתקנון ומעבר לכל מה שמובא, והחלטת ועדת הכנסת ארבעה ימים.
משה גפני: צריך שמזכיר הממשלה יפנה ליושב-ראש הכנסת, ויושב-ראש הכנסת יאשר.
משה גפני: סאגה שלפי דעתי היא בלתי מתקבלת על הדעת בעליל, ועדת הכספים צריכה לעבוד, יש דברים שהם דחופים, למשל המקרה זה.
משה גפני: באחת הישיבות – אתם לא הייתם – היו העברות.
משה גפני: אתה ישבת באבל, נדמה לי שאתה שאלת אותי אם יהיה משהו – אז אמרתי לך שאין משהו מיוחד.
משה גפני: העברתי מיליארדים כאן לבד.
משה גפני: מה המיליארדים שהעברתי?
משה גפני: העברות של סוף שנה שבכל שנת תקציב אין בעיה עם זה.
משה גפני: זה נכנס בתוך חוק ההסדרים ובתקציב.
משה גפני: ואם לא הייתי מאשר את זה, לא היו משכורות לשלם לעובדי המדינה, בגלל שעושים העברות פנימיות בתוך המשרדים, חלק מהעובדים לא היו מקבלים שכר.
משה גפני: הועברה עלי ביקורת למה אני מעביר לבד מיליארדים?
שכיב מוראד שנאן: שאלתי אותך לפני שהלכתי.
משה גפני: נכון, אתה שאלת אותי ואמרתי לך שאין בעיות, ובאמת לא היו בעיות.
משה גפני: אבל העברתי את הכול לבד, את הדברים השגרתיים.
משה גפני: ותוך כדי הדברים – אני נמצא במערכת בחירות – טמיר אומר לי שהגיעה בקשה על הנושא הזה.
משה גפני: אמרתי בסדר, שיפנו רגיל והכול ילך רגיל, וברגע שיהיה אישור אנחנו נכנס את הוועדה.
משה גפני: הרי צריך גם להביא את זה וגם, כמו שאמרתי, מזכיר הממשלה צריך לפנות ליושב-ראש הכנסת, ויושב-ראש הכנסת צריך לאשר.
משה גפני: ואז אנחנו צריכים ארבעה ימים כדי לכנס את הוועדה.
משה גפני: והמשכתי במערכת הבחירות.
משה גפני: הדברים השגרתיים.
משה גפני: יש המון דברים שמונחים על שולחן הוועדה, ואני בכלל לא מביא אותם בגלל שזו עוד פעם ההחלטה שלא להביא דברים לא דחופים, לא לאשר לבד דברים שיש בהם נושאים עקרוניים.
משה גפני: - - - כתוב בגמרא.
משה גפני: עד שאני זז מפה לשם, פתאום אני מתחיל לחטוף התקפות, גם בעיתונים, גם מאזרחים וגם מחברים שלי.
משה גפני: חבר שלי קנה רכב.
משה גפני: הוא אומר גפני, אתה אשם בזה שאני הולך להפסיד עכשיו.
משה גפני: תגיד לי, לפני הבחירות תאשרו את זה, או שזה עוד חודשיים?
משה גפני: אני לא מדבר על הטוקבקים שאמרו לי שמופיע שם שבגלל שאני חרדי לא אכפת לי מרכבים.
משה גפני: אתה יודע, כמו - - -
שכיב מוראד שנאן: לא, אמרו שרצית לחסוך נסיעה בשבת.
משה גפני: את זה לא ראיתי עוד, אבל אולי גם זה כבר נאמר.
משה גפני: חברים שלי, מה לעשות?
משה גפני: גם חרדים קונים רכבים, וגם מי שאיננו חרדי.
משה גפני: זה לא קשור בכלל לעניין הזה.
משה גפני: כמו שאמרו על ליצמן וטיפולי שיניים שהוא רק סקטוריאלי.
משה גפני: אני לא ידעתי שלחילוניים אין שיניים.
משה גפני: אבל לא חשוב, זה בסדר.
משה גפני: הכול נכנס לעניין.
משה גפני: ואז לא היתה לי ברירה והייתי צריך להיכנס לעניין.
משה גפני: נכנסתי לפרטים.
משה גפני: בין היתר, גם דיברתי עם יקי אנוך, באמת היתה שיחה מצוינת, והוא שיבח אותי על העניין.
משה גפני: רק אני חשבתי לעצמי על הסיפור עם ראש הממשלה הבריטי, שהיה כתב צעיר של "הגרדיאן" שתקף אותו מאוד בעיתון.
משה גפני: יום אחד במקרה הם נפגשו בשירותים.
משה גפני: אז הכתב הצעיר הזה אומר לראש הממשלה האמת היא, אדוני ראש הממשלה, זה לא כל כך כמו שאני תוקף אותך, יש הרבה דברים טובים שאתה עושה.
משה גפני: אז הוא אומר לו תשמע בחור צעיר, מה שאתה אומר לי בשירותים תכתוב ב"גרדיאן".
משה גפני: את מה שאתה כותב ב"גרדיאן" תגיד לי בשירותים.
משה גפני: את זה היה צריך להגיד שבועיים קודם.
משה גפני: כשתקפו אותי היה צריך להגיד את מה שיקי אנוך אמר לי בטלפון, מה שהוא אמר עכשיו, אני מודה לו על כך.
משה גפני: את זה היה צריך להגיד לכתבים, היה צריך להגיד לאנשים.
משה גפני: משרד התחבורה מתנהג פה לא בסדר, כמו כל המשרדים במקרים רבים.
משה גפני: אנחנו אישרנו לפני שנתיים את הסכומים.
משה גפני: אנחנו לא ידענו אפילו שזה לא פורסם.
משה גפני: אני לא מבין, אנחנו אישרנו את זה באותו יום – אז לא היו את הבעיות של פגרת בחירות, ואישרנו את זה, כמו שאנחנו מאשרים דרך שגרה הרבה דברים שגרתיים.
משה גפני: מעבירים לנו, לאחר שהוועדה אומרת להם תדעו לכם זו פגרת בחירות.
משה גפני: ב-26 לחודש עדיין אין את התקנות האלה.
משה גפני: אין, זה לא נמצא על שולחן הוועדה.
משה גפני: זה מגיע ב-30 לחודש.
משה גפני: זאת אומרת, אין אפשרות טכנית.
משה גפני: גם אם אני אעשה שמיניות באוויר, זה לא בידיים שלי.
משה גפני: ב-30 לחודש צריך מזכיר הממשלה לפנות ליושב ראש הכנסת, יושב-ראש הכנסת צריך לאשר.
משה גפני: רק לאחר שיושב-ראש הכנסת מאשר, צריך ארבעה ימים עד שיאשרו את זה, ובינתיים אני מותקף בעיתונות.
משה גפני: פניתי למנכ"ל משרד התחבורה.
משה גפני: פניתי לכל הגורמים שיש להם סמכות בעניין הזה, ואמרתי בואו תכינו רציפות.
משה גפני: זה הרי לא בידיים שלנו.
משה גפני: אנחנו לא יכולים להכין רציפות.
משה גפני: תשחררו את הרכבים, תגבו מהאנשים, תכתבו את כל הדברים האלה, ותתנו את זה.
משה גפני: אל תתנו להם אחרי זה לעבור טסט.
משה גפני: תרשמו שבתוך חודש הם צריכים לשלם כך וכך, לפי מה שהוועדה אמורה לאשר.
משה גפני: קחו על עצמכם אחריות, הרי אתם אשמים בבעיה הזאת, זה לא אנחנו.
משה גפני: לפני זה בכלל לא נכנסתי לעניין.
משה גפני: אחרי שנכנסתי לעניין אמר לי עוזי יצחקי, מנכ"ל משרד התחבורה, אני לוקח על עצמי ואני משחרר את הרכבים.
משה גפני: אני שמח שיקי אנוך אומר שבאמת, הרכבים כבר משוחררים.
משה גפני: אמרתי לו שמע, תעשה את זה כמה שיותר מהר.
משה גפני: תדאגו שהרכבים ישוחררו כמה שיותר מהר.
משה גפני: אנחנו מואשמים על לא עוול בכפינו.
משה גפני: אמרו עלי דבר אחד נכון, שאני חרדי.
משה גפני: אני מודה באשמה.
משה גפני: אבל חוץ מזה, בכל הדברים אני בסדר.
משה גפני: חוץ מזה שאני חרדי, שזה לא בסדר, אבל בכל הדברים האחרים אני בסדר.
משה גפני: בתור יושב-ראש הוועדה לא עשיתי שום דבר.
משה גפני: יקי, אין לי סמכות, ולא לחברים בוועדה, אין לנו סמכות להחיל את זה.
משה גפני: רציפות יכול להחיל המשרד, במקרה הזה, הרשות המבצעת.
משה גפני: להם יש סמכות.
משה גפני: אני מגבה אותם בעניין הזה.
משה גפני: אם יש תקלה, אל תפגעו – לא ביבואנים ולא בציבור הרחב, שהוא צריך לסבול מהעניין הזה.
משה גפני: תתנהגו כמו שצריך, תעשו את הדברים בזמן.
משה גפני: תביאו את זה חודשיים קודם, תפרסמו את זה ברשומות.
משה גפני: אבל אם קרתה תקלה, קרה משהו ואי-אפשר היה לעשות את זה, תשחררו את הרכבים, אנחנו כולנו כאן.
משה גפני: אנחנו באים אפילו בשלג.
משה גפני: אני לחוץ לארץ כמעט ולא נוסע.
משה גפני: אני לא יודע מה שיהיה בקדנציה הבאה, מי יהיה יושב-ראש ועדת הכספים.
משה גפני: אני לא יודע, אבל צריך לעשות את זה.
משה גפני: אני מצטרף לבקשה שלך.
משה גפני: זאת בקשה שהיא בסמכותה של הרשות המבצעת.
משה גפני: אנחנו יכולים לאשר אם הם מביאים אלינו.
משה גפני: אנחנו יכולים לדחות את הבקשה שלהם, להפיל אותם ואנחנו יכולים לאשר אותה.
משה גפני: אבל אנחנו לא רשות מבצעת ואנחנו לא מוסמכים להחיל רציפות.
משה גפני: לכן הגברת גרשקוביץ לנה, אני פונה אליך, את נציגת משרד התחבורה כאן, אם אכן יש תקלה מהסוג הזה והדבר הוא לא שנוי במחלוקת – ואני לא מדבר על דברים שנויים במחלוקת שבהם יש העלאות מחירים או דברים שמשנים סדרי בראשית, את זה אי-אפשר לעשות, אין לכם גם סמכות לעשות את זה, זה צריך לבוא לכאן לדיון ולאישור.
משה גפני: אבל בדבר מהסוג הזה, שאין לגביו ויכוח – אתם יכולים לדבר איתי קודם.
משה גפני: כפי שאמרתי לעוזי יצחקי, כפי שאמרתי למנכ"ל השבוע, שחררו את הרכבים, אחרי זה נתאם.
משה גפני: אם המחיר יהיה פחות, אז יחזירו לאנשים, אם יהיה יותר, ישלמו יותר אנשים.
משה גפני: סביר להניח שבמקרה זה לא יהיה שינוי מכיוון שאנחנו לא נרצה לפגוע בשווי הרכב, מכיוון שזה חשוב מאוד לנהגים עצמם.
משה גפני: הכי פגע בי – זאת אומרת, אין לי גנים של להיפגע, אני לא כל כך נפגע מדברים – התקשר אלי חבר שלי השבוע, אדם חרדי, והוא אמר לי גפני, אני לא יודע מה הפוליטיקה שלך עם משרד התחבורה – אגב, אני חבר של משרד התחבורה, אני חבר של השר, אני חבר של המנכ"ל, אין לי שום פוליטיקה עם משרד התחבורה – אני מבין שאתה החלטת לפגוע בהם, במשרד התחבורה.
משה גפני: תדע לך – ככה הוא אומר לי, חבר שלי, בפלאפון, אדם חרדי – יש לי אבא נכה, וקנינו עבורו רכב.
משה גפני: כל המשפחה השתתפנו בזה, ויש לו גם הנחה במסים על רכב.
משה גפני: הוא נכה מאוד.
משה גפני: אנחנו לא יכולנו להוציא את הרכב, כולם אמרו לנו שזה בגללך.
משה גפני: אז אני מבין שכשאתה מחליט ללכת למלחמה נגד מישהו, אתה נלחם.
משה גפני: אבל תדע לך, זה פוגע באבא שלי, הוא נכה.
משה גפני: אני חשבתי שאני בוכה בטלפון.
משה גפני: אני הולך למלחמה נגד משרד התחבורה?
משה גפני: מה לי ולמשרד התחבורה עם העניין הזה?
משה גפני: אני מעכב את זה?
משה גפני: לא נורא, אבל אנחנו עוברים את זה לפעמים.
משה גפני: לפעמים יש פוליטיקאים שלא עושים כלום ומשבחים אותם בתקשורת, ויש פוליטיקאים שעובדים קשה ומשמיצים אותם.
יעקב אנוך: על זה נאמר צדיק ורע לו.
משה גפני: אני לא נסחף כל כך.
משה גפני: זה מקרה שהוא לא נורא, עברנו בעיות יותר קשות.
משה גפני: אבל זה מקרה שאפשר ללמוד עליו.
משה גפני: ידינו נקיות לגמרי.
משה גפני: בכלל לא היינו בעניין הזה.
משה גפני: אומרת לנה ביושר – אני חשבתי להגיד את זה אם היא לא היתה אומרת – ועדת הכספים אישרה לפני שנתיים.
משה גפני: לא פרסמו ברשומות, לא הודיעו לה.
משה גפני: אני הייתי יכול עכשיו לעשות מזה פה הצגה.
משה גפני: אנחנו אישרנו, למה לא פרסמתם?
משה גפני: אבל אני חבר של משרד התחבורה, אני לא הולך לתקוף אותם, אני לא הולך להגיד שום דבר.
משה גפני: אנחנו גם נאשר את זה רטרואקטיבית ונצביע על זה.
משה גפני: אבל מה אתם שולחים מכתב ליבואני הרכב, אתם משרד התחבורה, ואתם אומרים להם אנחנו עשינו את הכול, ועכשיו זה תלוי באישור ועדת הכספים?
משה גפני: אז נכון, לא פגעתם בנו.
משה גפני: אבל מה יבין אותו חבר לי שאבא שלו נכה?
משה גפני: שזה תלוי באישור ועדת הכספים.
משה גפני: מי זה יושב-ראש ועדת הכספים?
משה גפני: גפני.
משה גפני: בטח יש לו איזה פוליטיקה עם משרד התחבורה, ואבא שלי הנכה לא מקבל את הרכב.
משה גפני: לא עושים דברים כאלה.
משה גפני: זה גם לא מועיל מהכיוון שתמיד יש צד שני למאבק.
משה גפני: אז כשאני יוצא למאבק, אני תמיד בטוח שאני צודק, גם אם אני טועה, אבל אני בוחן את עצמי שאני באמת צודק.
משה גפני: לא ללכת עם חמאה על הראש כשיש שמש.
משה גפני: זה מצבנו.
משה גפני: זהו, יצאתי ידי חובה, נכון?
שמעון סודאי: אפשר לשאול שאלה את נציגת משרד התחבורה?
שמעון סודאי: למרות ששאלתי את יקי מאיגוד יבואני הרכב, אבל אני בכל זאת שואל, יש פה קבוצות מחיר.
שמעון סודאי: איך משרד התחבורה מתייחס לאגרת רישוי לרכב חשמלי?
משה גפני: מה הפירוש?
שמעון סודאי: יש רכב חשמלי שאין לו מנוע של – ואני רוצה לבדוק אם יש התייחסות לרכב חשמלי לגבי אגרת רישוי, אם במקרה היא מופחתת כדי לעודד את הציבור.
משה גפני: לנה, בבקשה.
שמעון סודאי: למרות שאין מספיק מכוניות שנמסרות מ"בטר פלייס".
שמעון סודאי: אבל השאלה במקום.
לנה גרשקוביץ: עד כמה שאני יודעת, נכון לעכשיו אין התייחסות ספציפית לרכב חשמלי באגרות הרישוי.
משה גפני: מה אתם עושים, את יודעת?
לנה גרשקוביץ: לא.
משה גפני: אתה יודע, יקי, מה קורה?
יעקב אנוך: רכב חשמלי קיבל הטבות מס מפליגות במישור של מס קנייה.
יעקב אנוך: במקום הבסיס של 83% הוא משלם 10% בלבד.
יעקב אנוך: והוקטן לו ל-8% - - -
משה גפני: את מה שאישרנו במיסוי הירוק?
יעקב אנוך: לא במיסוי הירוק.
יעקב אנוך: המיסוי לרכב חשמלי זה בסעיף נפרד.
משה גפני: כן, אבל בהגדרות שם.
יעקב אנוך: באגרת הרישוי אין לזה התייחסות מיוחדת.
משה גפני: זאת אומרת שזה כמו רכב רגיל?
יעקב אנוך: כן, כי אגרת הרישוי מתייחסת למחירים של הרכב, לנכס כמחיר.
משה גפני: אני מבקש, אם את תוכלי, לבדוק במשרד.
משה גפני: זה לא דחוף הרגע, אבל תבדקי במשרד, קחי את הפרטים שלו.
משה גפני: להערכתי, מה שיקי אומר זה נכון מכיוון שאנחנו מדברים פה על אגרה שלא מתייחסת האם הרכב הוא מזהם או שהוא רכב חשמלי או שהוא רכב מסוג כזה.
משה גפני: אני מבין שזה באמת מתייחס לשווי של הנכס עצמו.
משה גפני: אבל ליתר ביטחון אני מבקש שתבדקי ותוכלי לתת למר סודאי תשובה.
משה גפני: אם זו תהיה תשובה כמו שאנחנו סבורים, אז בסדר.
משה גפני: אם זו תהיה תשובה מפתיעה, אם תוכלי להעביר לנו את הפרטים.
משה גפני: אבל אין מעבר לעניין הזה.
משה גפני: אוקיי, רבותי, אנחנו צריכים לאשר קודם את הבקשה על הרטרואקטיבי.
משה גפני: למה אנחנו צריכים לאשר את זה אם כבר אישרנו?
משה גפני: טוב, אנחנו מצביעים ליתר ביטחון.
משה גפני: אני לא כל כך מבין למה.
משה גפני: אנחנו מבקשים לאשר את מה שלנה ממשרד התחבורה ביקשה לגבי האישור שניתן ב-5 לינואר 2011.
שכיב מוראד שנאן: תצהיר לפרוטוקול שאנחנו עושים את זה כתיקון טעות שלהם.
משה גפני: ודאי, ברור לגמרי.
משה גפני: האישור מונח כאן לפני.
משה גפני: האישור ששר התחבורה קיבל מאתנו באותו יום הועבר אליו.
משה גפני: אנחנו עושים את זה על-פי הבקשה של משרד התחבורה עקב התקלה שקרתה אצלם.
משה גפני: מי בעד אישור הסכומים בעבר, ב-1 לינואר?
משה גפני: בעד אישור הסכומים רטרואקטיבית – רוב
משה גפני: אין .
משה גפני: אנחנו מבקשים להביא להצבעה את עדכון קבוצות מחיר לרכב בתקנות התעבורה, מה-1 בינואר 2013, י"ט בטבת התשע"ג, לפי קבוצות המחיר שביקש שר התחבורה.
משה גפני: מי בעד אישור עדכון קבוצות המחיר?
משה גפני: בעד אישור עדכון קבוצות מחיר לרכב – רוב
משה גפני: אני רוצה להודיע שאני עכשיו חותם על זה.
משה גפני: אני מבין שיש נוכחות שיא של חברי הכנסת.
משה גפני: היועצת המשפטית, זה חוקי אם אני מעביר את זה לבד?
יובל שטייניץ: אוי-ואבוי אם היה לא.
יובל שטייניץ: אנחנו מחכים לזה.
משה גפני: מספר פנייה לוועדה 925.
אורי גבע: הפנייה נועדה להמיר משרות מעבודה - - - ל"שיא" כוח-אדם בבתי-המשפט.
משה גפני: בעד אישור הפנייה שמספרה 925 – פה אחד הפנייה אושרה.
משה גפני: פנייה 949.
אורי גבע: הפנייה נועדה לתגבר את תקציב ההקלות במיסים, בהתאם לסיכומים שיש לנו עם ממשלות זרות.
משה גפני: בעד אישור הפנייה שמספרה 949 – פה אחד הפנייה אושרה.
משה גפני: פניות 953-952.
גדי פרנק: הפנייה נועדה לתקצוב ארבעה מיליון שקלים למוסדות להשכלה גבוהה, לצורך יישום החלטת הממשלה בנושא פיתוח פיזי של המוסדות להשכלה גבוהה בירושלים.
גדי פרנק: בפרט לפרויקט המכללה להנדסה בירושלים.
משה גפני: מה זה ארבעה מיליון שקלים?
משה גפני: מה הולכים לבנות עם זה?
גדי פרנק: לא, זה חלק מפרויקט יותר גדול של החלטת ממשלה על הפניית 100 מיליון שקל לבנייה פיזית של מוסדות להשכלה גבוהה בירושלים.
גדי פרנק: כרגע, זה הביצוע.
גדי פרנק: רק התחיל פרויקט.
גדי פרנק: מתוך שלושה פרויקטים - - -
משה גפני: מה הולכים לבנות?
משה גפני: מה הממשלה הולכת לבנות?
גדי פרנק: שלושה פרויקטים, בסך-הכול.
גדי פרנק: הפרויקט, שכרגע התחיל כבר הביצוע שלו, זה בניין חדש להוראה ומעבדות למכללה להנדסה בירושלים.
גדי פרנק: זה הפרויקט שכבר התחיל הביצוע.
גדי פרנק: זה ארבעה מיליון שקלים מתוך סך של 100 מיליון שקלים, שפרוסים על פני שלוש השנים הקרובות.
משה גפני: ומתי יבואו 96 מיליון השקלים הנוספים?
גדי פרנק: כבר ב-2013.
גדי פרנק: לא בשנה הזאת.
גדי פרנק: זה פרויקט שרק החל, ולכן אנחנו - - -
משה גפני: אז למה עכשיו צריך את זה?
גדי פרנק: כי יש כבר ביצוע מסוים, ואת הביצוע - - -
משה גפני: בעד אישור הפניות שמספרן 953-952– פה אחד הפניות אושרו.
משה גפני: פנייה 954.
יובל שטייניץ: הפנייה הזאת נועדה להרחבת ההתקשרות עם מרכזי הפיתוח ליזמות – המט"ים.
יובל שטייניץ: ישנם כ-25 מט"ים, שהם מוקדי שטח של הסוכנות לעסקים קטנים.
משה גפני: בעד אישור הפנייה שמספרה 954 – פה אחד הפנייה אושרה.
משה גפני: פנייה 955.
יובל שטייניץ: הפנייה נועדה לתקצב 12 מיליון שקל בהרשאה להתחייב עבור התוכנית לעידוד חדירת חברות ישראליות להודו ולסין.
יובל שטייניץ: וכן 7.5 מיליון שקלים לסוכנות לעסקים קטנים.
משה גפני: בעד אישור הפנייה שמספרה 955 – פה אחד הפנייה אושרה.
משה גפני: פנייה 958.
אורי גבע: הפנייה הזו נועדה לביצוע הסטות סוף שנה בתקציב הפיתוח בהתאם לביצוע בפועל, בתקציב הפיתוח של רשות המיסים.
משה גפני: מה מפתחים עם 270 אלף שקל?
משה גפני: יש איזה פטנט ברשות המיסים שאנחנו לא יודעים?
אורי גבע: ברשות המיסים יש מערכות מחשוב בהיקפים מאוד-מאוד גדולים.
משה גפני: בעד אישור הפנייה שמספרה 958 – פה אחד הפנייה אושרה.
משה גפני: פנייה 959.
אורי גבע: פנייה זו נועדה לביצוע שינויים פנימיים של סוף שנה בתקציב משרד האוצר, וביניהם: תגבור 1,900,000 שקל לתקציב "תהילה", לפיתוח אתר חירום באזור הדרום.
משה גפני: מה זה "אתר חירום"?
אורי גבע: בעקבות הלחימה בדרום היה צורך לייצר אתר שבו יוכלו תושבי הדרום לקבל נתונים, מידע.
אורי גבע: יש לי פה את אנשי המקצוע שיכולים להסביר, אם אתה מעוניין - - -
משה גפני: כן, אני מעוניין.
משה גפני: מה זה פיתוח "אתר חירום"?
מיכל לוי: אני מיכל מהתקשוב הממשלתי.
מיכל לוי: מיכל לוי מהתקשוב הממשלתי, שאמון על הנושא.
מיכל לוי: במסגרת מבצע "עמוד ענן" היה צורך לאגד מידע לתושבי הדרום לגבי כל מה שקורה במוסדות החינוך, במוסדות הבריאות, ברשויות המקומיות וכולי.
מיכל לוי: הקמנו אתר אד-הוק.
מיכל לוי: המטרה היא לייצר, מטרת התקציב הזה לייצר תשתית שתשמש לכל מקרה חירום בעתיד - - -
משה גפני: מה הוא יעשה, המוקד הזה?
מיכל לוי: הנגשה של כל המידע הממשלתי והמוניציפאלי לרווחת הציבור באותו רגע: בין אם זה הוראות של פיקוד העורף, הוראות של משרד האוצר, רשות המיסים, המוסד לביטוח לאומי.
מיכל לוי: כל ההתנהלות.
משה גפני: אני גר בשדרות.
שכיב מוראד שנאן: בשער-הנגב.
משה גפני: שער-הנגב.
משה גפני: היום, כשאתם רוצים להעביר לי מידע, כשיש מצב כזה, מצב חירום, איך אתם עושים את זה?
משה גפני: איך אתם מעבירים לי את המידע?
מיכל לוי: היום אין אתר שמרכז מידע ספציפי לתושבי ישוב כזה או אחר.
משה גפני: איך אתם מודיעים לי?
משה גפני: אל תגידי מה אין, תגידי מה יש.
מיכל לוי: היום?
משה גפני: כן, היום.
מיכל לוי: הדבר היחיד שיש כרגע זה אתר בסיסי שהקמנו אותו תוך כדי המלחמה, שברגע שיש מצב חירום אנחנו עולים, מפעילים אותו, ומתחילים לפרסם אותו באינטרנט וברשתות המדיה השונות, ושם אנחנו מאגדים את המידע.
מיכל לוי: אנחנו מפעילים מוקד חירום, ומפעילים את המידע ונותנים לך אותו.
מיכל לוי: לך ולכל תושב באזור.
מיכל לוי: אתה יכול למצוא את זה.
משה גפני: וההעברה הזאת של ה-1,900,000 שקלים, מה תעשה?
מיכל לוי: עכשיו עשינו משהו שהוא אד-הוק.
מיכל לוי: המטרה היא לייצר תשתית שתשמש אותנו לפעילות יותר מהירה.
מיכל לוי: שיהיה לנו כסף לפרסם במדיה את קיומו של אתר כזה לרווחת הציבור, ולהנגיש את כל המידע הזה גם בסלולר.
משה גפני: זאת אומרת, אני אוכל להתקשר למוקד הזה ולקבל פרטים?
משה גפני: או איך?
מיכל לוי: לא מוקד טלפוני.
מיכל לוי: הכוונה היא לקבל את המידע באינטרנט ובסלולר.
מיכל לוי: תוכל לקבל את כל המידע של מה שקורה באינטרנט ובסלולר.
משה גפני: הלאה, בסדר.
משה גפני: לא כל-כך הבנתי, אבל בסדר.
משה גפני: הבנתי, האמת.
טמיר כהן: האתר הזה יוכל לשמש גם לאזורים אחרים?
טמיר כהן: - - -
מיכל לוי: בוודאי.
מיכל לוי: האתר הוא לכל מקרה חירום, מכל סוג.
מיכל לוי: חס-וחלילה, מחר, רעידת אדמה – הוא פועל באותו - - -
משה גפני: 500 אלף שקל לסטודנטים המוסלמים, מה הקריטריונים?
משה גפני: אני בעד, שיהיה ברור מראש, בגלל שזה - - -
אפרת תבור: הם מתוקצבים בכל שנה על שינוייו.
משה גפני: כן, הקריטריונים, בבקשה.
אפרת תבור: זאת תוספת של - - -
אפרת תבור: אני אומרת שהם מתוקצבים בכל שנה על שינוייו, בתקציב על שינוייו, בבסיס - - -
שכיב מוראד שנאן: אני יכול לעזור לה?
משה גפני: כן, כן, תעזור לה.
שכיב מוראד שנאן: זה פשוט, יש שם כספי הקדש של המוסלמים שנמצאים במשרד ראש הממשלה, - -
משה גפני: זה?
שכיב מוראד שנאן: - - ומשרד האוצר משלים את זה לצורך מתן מלגות לסטודנטים.
אפרת תבור: מלגות.
משה גפני: אז אני יודע מה זה.
שכיב מוראד שנאן: יש 700 מלגות שתקועות כבר איזה - - -